Ukrainasta sotaa pakenevien kannattaa hakea tilapäistä suojelua. Tilapäistä suojelua voidaan tarjota nopeassa ja turvapaikkamenettelyä kevyemmässä prosessissa. Maahanmuuttovirasto voi myöntää oleskeluluvan tilapäisen suojelun perusteella enintään 1 vuodeksi kerrallaan. Tilapäistä suojelua saavalla on oikeus työntekoon ja opiskeluun.
Jos tilapäistä suojelua saava on hakenut myös turvapaikkaa, Maahanmuuttovirasto keskeyttää turvapaikkahakemuksen käsittelyn siksi ajaksi, jona henkilö saa tilapäistä suojelua.
Ukrainasta saapuva voi myös hakea oleskelulupaa esimerkiksi perhesiteen, työn tai opiskelun perusteella.
Jos Ukrainan kansalaisella on biometrinen passi, hän voi saapua Suomeen ilman viisumia ja oleskella maassa kolme kuukautta ilman oleskelulupaa.
Tilapäinen suojelu | Maahanmuuttovirasto
Toimintaohjeita, kun saavut Ukrainasta Suomeen | Maahanmuuttovirasto
Usein kysyttyä: Venäjän hyökkäys Ukrainaan | Maahanmuuttovirasto